da da da az nl da en da da da da da de da da en da pt da en da da nb da da de da da da nb da da da da sv da da sv da da da da da da da da nb pl de da da da da da da da da en da pl da da da da sv de sv da de da da da da da de nl nn en de da nl
Ændrede åbningstider som følge af uro | Hillerød Bibliotekerne
Af Simon Schultz van Engeland
Fortsatte problemer med grupper af unge, der skaber utryghed på biblioteket, gør, at den selvbetjente åbningstid desværre reduceres på bibliotekerne i Hillerød og Skævinge fra fredag den 1. april
På baggrund af en lang række episoder med unge, der skaber en utryg atmosfære på biblioteket for både gæster og ansatte, er biblioteket desværre nødt til at begrænse den selvbetjente åbningstid. Derudover genindføres adgangsbegrænsningen, som indebærer, at det ikke er tilladt for unge under 15 år at opholde sig på biblioteket i den selvbetjente åbningstid uden følgeskab af en voksen over 18 år. Problemerne omfatter larm, grænseoverskridende sprogbrug, brug af rusmidler, hærværk, trusler samt tilfælde af vold unge imellem.
”Vi ønsker at sikre, at der er en hyggelig og tryg atmosfære for alle bibliotekets gæster – også i den selvbetjente åbningstid. Det har desværre været problematisk gennem længere tid, og derfor ser vi os nødsaget til at tage denne begrænsning i brug,” siger bibliotekschef Stine Have. Allerede fra fredag den 1. april indføres følgende åbningstider på Hillerød og Skævinge biblioteker:
Mandag til torsdag kl. 7-21
Fredag til søndag samt helligdage og skoleferier kl. 7-19.
De ændrede åbningstider betyder blandt andet, at der i hele påskeugen er begrænset selvbetjent åbningstid kl. 7-19.
Et forslag til nye åbnings- og betjeningstider behandles af Kultur og Fritidsudvalget og byrådet på møder i april. Borgmester Kirsten Jensen har dog jævnfør Styrelsesloven besluttet, at åbningstiderne træder i kraft pr. 1. april på grund af situationens akutte karakter.
Problemerne med unge rækker ud over biblioteket og har stået på gennem længere tid. Kommunens forvaltning har derfor nedsat en tværfaglig arbejdsgruppe med repræsentanter fra bl.a. SSP, HUC (Ungdomsskolen), skoleområdet, børne- og familieområdet samt biblioteket som arbejder intensivt på blandt andet at afdække ressourcer, kompetencer og behovet for mødesteder.
Det kan du på biblioteket
Benytte PC, trådløst net, printe, kopiere og faxe
Benytte studierum og andre lokaler
Læse aviser, tidsskrifter og magasiner
Få IT-vejledning til virksomheder
Finde en bog med emnetal
Støtte Læs for livet med bogdonationer
Det kan du hjemmefra
Oprette dig som låner
Sådan søger du efter materialer
Se film, høre lydbøger, læse e-bøger
Bestille fra andre biblioteker
Se bibliotekets digitale tilbud
Besøge os på Facebook
Besøge os på Instagram
Det kan du deltage i
Litteraturfestival Ordet Er Løs 2022
FAQ – Mit Betalingsoverblik
Personoplysninger – dine rettigheder
Vejledning til lån og aflevering
Hillerød Bibliotekerne | Christiansgade 1 | 3400 Hillerød | Tlf.: 7232 5800 | Mail: bibliotek@hillerod.dk eller via borger.dk (sikker mail) | EAN-numre |